ประกาศนายทะเบียนประจำจังหวัดกาฬสินธุ์ประกาศนายทะเบียนประจำจังหวัดกาฬสินธุ์เรื่องมอบหมายอำนาจหน้าที่ของนายทะเบียนประจำจังหวัดกาฬสินธุ์ให้ข้าราชการกรมการขนส่งทางบกทำการแทนพ.ศ. ๒๕๕๘[๑] ตามที่ได้มีประกาศใช้พระราชบัญญัติการขนส่งทางบก (ฉบับที่ ๑๒) พ.ศ.๒๕๕๗ โดยมีผลบังคับตั้งแต่วันที่ ๒๓ มีนาคม ๒๕๕๘ซึ่งสาระสำคัญของพระราชบัญญัติดังกล่าวประการหนึ่งคือการเพิ่มเติมให้นายทะเบียนประจำจังหวัดสามารถมอบหมายอำนาจหน้าที่ของตนให้ข้าราชการกระทำการแทนได้(มาตรา ๖ วรรคสี่) นั้นโดยที่เป็นการเห็นสมควรปรับปรุงการมอบหมายกิจการอันอยู่ในอำนาจหน้าที่ของนายทะเบียนประจำจังหวัดกาฬสินธุ์ดังนั้นเพื่อให้การปฏิบัติหน้าที่ราชการเป็นไปด้วยความสะดวกรวดเร็วสามารถอำนวยประโยชน์ให้แก่ประชาชนสูงขึ้นอาศัยอำนาจในมาตรา ๖ แห่งพระราชบัญญัติการขนส่งทางบก พ.ศ. ๒๕๒๒นายทะเบียนประจำจังหวัดกาฬสินธุ์ จึงมอบหมายกิจการอันอยู่ในอำนาจหน้าที่ของนายทะเบียนประจำจังหวัดดังนี้๑. ประกาศนี้เรียกว่า ประกาศนายทะเบียนประจำจังหวัดกาฬสินธุ์ เรื่องมอบหมายกิจการอันอยู่ในอำนาจหน้าที่ของนายทะเบียนประจำจังหวัดกาฬสินธุ์ พ.ศ. ๒๕๕๘๒. ประกาศนี้ให้ใช้บังคับเมื่อพ้นกำหนดสามสิบวันนับแต่วันถัดจากวันประกาศในราชกิจจานุเบกษาเป็นต้นไป๓. ให้หัวหน้ากลุ่มวิชาการขนส่งเป็นผู้ทำการแทนในส่วนที่เกี่ยวกับ๓.๑. การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบ ดังนี้(ก) การบรรจุรถ(ข) การเปลี่ยนรถ(ค) การถอนรถ๓.๒ การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบ ดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด๓.๓ การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบกระทำการ (ยกเว้น (ค) )ดังนี้(ก) ใช้รถผิดประเภทเป็นการชั่วคราว ตามมาตรา ๒๗แห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบก พ.ศ.๒๕๒๒๓.๔ การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒๓.๕ การสั่งผู้รับใบอนุญาตประกอบการขนส่งกระทำการดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบเปลี่ยนแปลงเส้นทางการเดินรถเวลา และจำนวนเที่ยวของการเดินรถเป็นการชั่วคราวหรือส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการภายในเขตจังหวัดที่รับผิดชอบส่งรถที่ตนได้รับอนุญาตไปช่วยเหลือเป็นเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่ง ตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒๓.๖ การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔ การชดใช้ค่าเสียหายที่เกิดจากการขนส่ง๓.๗การเรียกผู้ได้รับอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดรับผิดชอบผู้ได้รับใบอนุญาตประกอบการขนส่งประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำ การภายในเขตจังหวัดที่รับผิดชอบหรือผู้จัดการและพนักงานของผู้รับผิดชอบมาให้ถ้อยคำหรือสั่งให้ยื่นคำชี้แจงแสดงข้อเท็จจริงตามมาตรา ๔๙ (๓) แห่งพระราชบัญญัติการขนส่งทางบก พ.ศ. ๒๕๒๒ข้อ ๔ ให้นักวิชาการกลุ่มวิชาการขนส่ง สำนักงานขนส่งจังหวัดกาฬสินธุ์ เป็นผู้ทำการแทนตามข้อ ๓.๑และข้อ ๓.๒ (ฉ) (ช) (ซ) (ฌ)ข้อ ๕ ให้หัวหน้าฝ่ายทะเบียนรถสำนักงานขนส่งจังหวัดกาฬสินธุ์เป็นผู้ทำการแทนเกี่ยวกับ๕.๑ การดำเนินการทางทะเบียนและภาษีรถ ดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์ส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบก พ.ศ.๒๕๒๒(ช) การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบก พ.ศ.๒๕๒๒(ซ)การดำเนินการเกี่ยวกับการขอรับแผ่นป้ายทะเบียนรถหรือเครื่องหมายแสดงการเสียภาษีแทนที่สูญหาย ถูกทำลาย หรือชำรุดในสาระสำคัญ๕.๒ การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒๕.๓การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพที่ได้รับอนุญาตแล้วตามมาตรา๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ ๖ ให้หัวหน้าฝ่ายตรวจสภาพรถสำนักงานขนส่งจังหวัดกาฬสินธุ์ เป็นผู้กระทำการแทนตามข้อ ๕.๑ (จ) ข้อ ๕.๒ และข้อ๕.๓ข้อ ๗ ให้เจ้าพนักงานขนส่งชำนาญงานสังกัดงานทะเบียนขนส่งจังหวัดกาฬสินธุ์ เป็นผู้ทำการแทนตามข้อ ๕.๑ (ข) (ค) (จ) (ฉ)(ช) และ (ซ)ข้อ ๘ ให้หัวหน้าสำนักงานขนส่งจังหวัดกาฬสินธุ์สาขาอำเภอกุฉินารายณ์ และเจ้าพนักงานขนส่งชำนาญงาน สังกัดงานทะเบียนรถขนส่งสำนักงานขนส่งจังหวัดสาขา ได้รับมอบหมายข้อ ๕.๑ (ข) (ค) (ง) (จ) (ฉ) (ช) และ (ซ)และข้อ ๕.๒ (เฉพาะการประกอบการขนส่งส่วนบุคคลในเขตที่รับผิดชอบ) ในส่วนที่เกี่ยวกับการมอบหมายอำนาจหน้าที่(ก) (ข) (ค) (ง) (จ) (ฉ) (ช) และ (ซ)ข้อ ๙ ให้หัวหน้าฝ่ายใบอนุญาตขับรถเป็นผู้ทำการแทนเกี่ยวกับ(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาตข้อ ๑๐ ให้เจ้าพนักงานขนส่งชำนาญงานฝ่ายใบอนุญาตขับรถสำนักงานขนส่งจังหวัดกาฬสินธุ์ ทำการตามข้อ (ข) (ค)ข้อ ๑๑ ในกรณีที่นายทะเบียนประจำจังหวัดกาฬสินธุ์ได้มอบหมายอำนาจหน้าที่เรื่องใดไว้เป็นการเฉพาะให้เป็นไปตามที่กำหนดไว้ในเรื่องนั้นทั้งนี้ ตั้งแต่วันที่ ๒๘ สิงหาคม ๒๕๕๘ เป็นต้นไปประกาศณ วันที่ ๒๘ สิงหาคม พ.ศ. ๒๕๕๘โกวิท สฤษดิ์อภิรักษ์นายทะเบียนประจำจังหวัดกาฬสินธุ์ปริยานุช/จัดทำ๓ พฤศจิกายน๒๕๕๘ปริญสินีย์/ตรวจ๓๐ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๗๓ ง/หน้า ๕๐/๒๙ ตุลาคม ๒๕๕๘